Estoniya poytaxti Tallin shahri meri Edgar Savisaar poraxo‘rlikda gumon qilinib, hibsga olindi. Edgar Savisaar oxirgi 2 yil davomida bir necha marta naqd pul va mulk shaklida yuz minglab yevro miqdorida pora olib kelgan, deyiladi Delfi portalida. Savisaar bilan birgalikda yana bir necha kishi huquq-tartibot idoralari tomonidan tekshirilmoqda. Ayni vaqtda shahar meri vazifasiga vaqtinchalikka Savisaarning o‘rinbosari Merike Martinson kirishgan.